Diari Oficial de la Generalitat Valenciana


Sumari del DOGV 3988, del 27-04-2001 (2001/3525)

Informació pública de la convocatòria de l'oposició de 4 places de tècnic d'administració general.
--------------------------------------------------------------------------------------------------

### Dades del document

Número de DOGV
:   3988

Data del DOGV
:   27-04-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3525


Data del document
:   19-02-2001

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * professió administrativa
    * concurs administratiu
    * administració local

Informació pública de la convocatòria de l'oposició de 4 places de tècnic d'administració general. [2001/3525]
  
En compliment de l'acord adoptat per la Comissió municipal de Govern de data 10 de novembre de 2000, es publica la convocatòria de l'oposició lliure per cobrir amb personal funcionari de carrera quatre places de tècnic d'administració general, segons les bases següents:
  
1. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu d'oposició, de quatre places de tècnic d'administració general, pertanyents a l'Oferta Pública d'Ocupació corresponent a l'Oferta Pública d'Ocupació de l'any 2000. Aquestes places estan enquadrades en l'escala d'Administració General, subescala A) Tècnics, dotades amb el sou corresponent al grup A, dues pagues extraordinàries, triennis i altres emoluments que pertoquen segons la legislació vigent i els acords municipals.
  
De les places convocades:
  
2 seran cobertes pel procediment general d'accés lliure.
  
1 es proveirà per a persones afectades per minusvalia.
  
1 serà destinada a la promoció interna.
  
Si les places reservades a promoció interna o per a minusvàlids queden vacants, s'acumularan a les de torn lliure.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública al tauler d'edictes de la Corporació i se n'inserirà un extracte al Boletín Oficial del Estado.
  
2. Condicions dels aspirants
  
Per a prendre part en l'oposició caldrà:
  
2.1. Condicions generals:
  
2.1.1 En funció de la nacionaltitat podran participar en les proves:
  
a) Els espanyols.
  
b) Els nacionals d'un Estat membre de la Unió Europea o nacionals d'aquells Estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.
  
També hi podran participar el cònjuge, descendents i descendents del cònjuge dels espanyols i dels nacionals d'altres Estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a les seues expenses.
  
Aquest darrer benefici serà igualment d'aplicació a familiars de nacionals d'altres Estats, quan així estiga previst als tractats internacionals celebrats per la Comunitat Europea i ratificats per Espanya.
  
2.1.2. Tenir complits 18 anys d'edat.
  
2.1.3. Tenir el títol de llicenciat en Dret, en Ciències polítiques, econòmiques o empresarials, Intendent mercantil o actuari (article 169.2.1) del RDL 781/86, de 18 d'abril, o complir les condicions requerides per obtenir-lo a la data en què finalitze el termini de presentació d'instàncies.
  
2.1.4. Tenir la capacitat física i psíquica suficient per al normal exercici de la funció.
  
2.1.5. No trobar-se inhabilitat penalment per a l'exercici de funcions públiques.
  
2.1.6. No haver estat separat, mitjançant expedient disciplinari, del servei de cap de les Administracions públiques.
  
2.2. Condicions específiques. Promoció interna i minusvàlids.
  
Els aspirants del torns de promocio interna i de minusvàlids hauran de reunir, ultra això, les condicions següents:
  
2.2.1 Aspirants pel torn de promoció interna.
  
Tenir una angiguitat d'almenys dos anys en la subescala d'administratius d'Administració general com a funcionaris de carrera d'aquest ajuntament en servei actiu.
  
2.2.2. Aspirants pel torn de minusvàlids. Trobar-se afectats per alguna discapacitat de grau igual o superior al 33%, que no resulte incompatible amb les funcions pròpies de la plaça.
  
2.3. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de trobar-se degudament revalidats a la data de finalització del termini de presentació d'instàncies.
  
3. Instàncies
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la Corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú.
  
3.2. Minusvàlids.
  
Els aspirants amb minusvalideses hauran de fer constar tal extrem en llur sol·licitud en què expressaran la classe de discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 2.700 pessetes en concepte de taxes per drets d'examen.
  
Aquestes taxes es faran efectives, directament o mitjançant transferència, al compte denominat «Taxa inscripció proves selecció» de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent: 2090 0006 14 8609707074. Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4 Exempció de la taxa
  
Per tal d'obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació.
  
Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els deu dies següents a la finalització del termini d'admissió de sol·licitud, mitjançant instància a què acompanyarà llavors l'esmentada certificació.
  
El fet de no presentar l'esmentada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
4. Admissió d'aspirants.
  
4.1. Relació d'aspirants.
  
Finalitzat el termini reglamentari de presentació de sol·licituds, la Presidència de la Corporació farà pública la llista provisional d'aspirants admesos i exclosos al Butlletí Oficial de la Província i al tauler d'edictes de la Secció de Personal. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista defintiva, que es farà pública en la forma assenyalada.
  
4.2. Seran causes d'exclusió, ultra les ja assenyalades:
  
No reunir cap dels requisits a què es refereix la base segona.
  
L'omissió de la firma en la sol·licitud.
  
L'omissió en la sol·licitud del número de DNI.
  
5. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President: El de la corporació o membre d'aquesta en qui delegue.
  
Vocals:
  
Un representant de l'administració del Consell de la Comunitat Valenciana.
  
Un regidor del Partit Popular.
  
Un tècnic d'Administració general.
  
Un membre de la Secció de Personal.
  
Un funcionari de carrera, a proposta de la representació sindical.
  
Secretari:
  
El de la corporació o funcionari en qui delegue.
  
5.2. Suplents.
  
El Tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del Tribunal i dels seus assessors es farà pública al Butlletí Oficial de la Província i al tauler d'edictes de la Corporació.
  
La publicació de la seua composició nominal es verificarà almenys un mes ans del començ de la celebració de les proves.
  
5.4. Constitució i actuació.
  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el Tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
Els qui en els cinc anys anteriors a la publicació de la convocatòria haguessen realitzat treballs de preparació d'aspirants a proves selectives d'accés a l'administració pública.
  
Els qui es troben inclosos en algun dels supòsits a què es refereix l'article 28.2 de la Llei 30/92.
  
Així mateix, els aspirants podran recusar-los en la forma prevista a l'article 21 de l'esmentada Llei.
  
5.7. De l'absència del president.
  
Si un cop constituït el Tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor -si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
6. Començ i desenvolupament de les proves.
  
6.1. Actuació dels aspirants. L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra «C».
  
L'aspirant acudirà a les proves provist del DNI perquè, en qualsevol moment de la realització de l'exercici, puga ser comprovada la seua identitat.
  
L'aspirant quedarà decaigut en el seu dret a prendre part en les proves si acudeix als llocs de celebració quan ja s'hagen iniciat aquelles o per la inassistència a aquestes, tot i que això es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.
  
6.2. Dates d'examen.
  
Un mes ans de començar els exercicis es faran públics al Butlletí Oficial de la Província el dia, l'hora i el local en què hauran de celebrar-se.
  
Al final de cada exercici el Tribunal farà saber als opositors el lloc i el moment d'iniciació del següent amb, si més no, dotze hores d'antelació al començ d'aquest, si es tracta del mateix exercici, o de vint-i-quatre hores si es tracta d'un nou exercici.
  
Entre la finalització d'un exercici i el començ del successiu no podrà transcórrer un període inferior a setanta-dues hores ni superior a quaranta-cinc dies naturals.
  
Podran ser modificats aquests terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.
  
7. Exercicis de l'oposició
  
7.1. Caràcter i contingut dels exercicis.
  
Els exercicis de l'oposició seran els següents, amb el caràcter i contingut que s'assenyala:
  
7.1.1. Primer. Obligatori, eliminatori i qualificable de 0 a 10 punts.
  
Resolució d'un qüestionari de 200 preguntes amb 4 opcions de resposta cascuna d'elles, de les quals només una serà vàlida, sobre el contingut del conjunt del temari de l'Annex I de la convocatòria.
  
Seran penalitzades les respostes errònies.
  
El qüestionari podrà contenir, ultra això, preguntes de reserva a les quals els aspirants hauran de respondre, perquè siguen valorades en substitució de les que, eventualment, el Tribunal declaràs invalidades per causes justificades.
  
7.1.2. Segon. Obligatori, eliminatori i qualificable de 0 a 10 punts.
  
Desenvolupament per escrit de tres temes, triats a l'atzar, dels compresos en el temari de l'Annex I de la convocatòria (un de cadascuna de les parts I, II i III).
  
Temps màxim: tres hores.
  
7.1.3. Tercer. Obligatori, eliminatori i qualificable de 0 a 10 punts.
  
Escrit. Desenvolupar, durant el termini màxim de dues hores, un tema de caràcter general que determinarà el Tribunal immediatament abans de la seua realització. Versarà sobre matèries relacionades amb el programa annex a les bases, tot i que no es referirà a cap epígraf concret d'aquest. Els opositors tindran àmplia llibertat pel que fa a la seua forma d'exposició.
  
En aquest exercici es valoraran la formació general relacionada amb el lloc, la claredat i l'ordre d'idees, la facilitat d'expressió escrita, l'aportació personal de l'aspirant i la seua capacitat de síntesi.
  
7.1.4. Quart. Obligatori, no eliminatori i qualificable de 0 a 10 punts.
  
Escrit. Durant el termini màxim que indique el Tribunal. Consistirà en la redacció d'un informe amb proposta de resolució sobre dos supòsits pràctics que plantejarà el Tribunal immediatament abans de començar la seua execució, relacionats amb les tasques administratives pròpies de les funcions assignades al subgrup.
  
Durant el desenvolupament d'aquesta prova, els aspirants podran en tot moment fer ús dels textos legals, col·leccions de jursiprudència i llibres de consulta, amb els quals acudesquen provistos.
  
En aquest exercici es valoraran fonamentalment la capacitat de raonament, la sistemàtica en el plantejament i la formulació de conclusions i el coneixement a adequada interpretació de la normativa aplicable.
  
7.1.5. CINQUÈ. Valencià. Obligatori, no eliminatori i qualificable de 0 a 1 punt.
  
Demostrar coneixements orals de valencià de nivell elemental.
  
Els aspirants pel torn de promoció interna estaran exempts de demostrar, en els exercicis corresponents, el coneixement de les matèries contingudes en els temes núms. 4, 11, 19, 30, 35, 36 i 37 de la part II, i 13, 21, 22 i 23 de la part III, en aplicació de l'article 77 del RD 364/95, de 10 de març.
  
7.2 Minusvalideses
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el Tribunal els facilitarà les adaptacions possibles de temps i de mitjans per a la realització de les proves.
  
A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.
  
7.3. Anonimat
  
En la realització dels exercicis escrits, sempre que siga possible, caldrà garantir l'anonimat dels aspirants.
  
8. Qualificació de les proves selectives
  
8.1. Qualificació.
  
Els membres del Tribunal qualificaran els exercicis eliminatoris amb puntuació de 0 a 10 punts els quatre primers exercicis. Seran eliminats els aspirants que no assolesquen un mínim de 5 punts en cascun d'ells. El cinquè exercici és obligatori i qualificable i de 0 a 1 punt.
  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell. Hom hi negligirà les dues puntuacions extremes -la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.2. Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.3. Qualificació definitiva.
  
L'ordre de qualificació definitiva serà el resultant de la suma total de punts obtinguts en les proves realitzades.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cascun dels exercicis, cosa que s'aplicarà successivament en l'ordre en què hagen estat realitzats. En un altre cas es decidirà mitjançant un sorteig.
  
9. Relació d'aprovats, presentació de documents i nomenament
  
9.1. Relació definitiva d'aspirants aprovats.
  
Resoltes les possibles al·legacions i correccions, si n'hi hagués, el Tribunal dictarà resolució i fixarà la relació definitiva d'aspirants aprovats per ordre de puntuació. Aquests no podran ultrapassar el nombre de places convocades. El Tribunal elevarà la citada relació a la Presidència de la Corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest Excm. Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per tal de prendre part en les proves s'exigeixen en la base segona, que són:
  
9.2.1. Fotocòpia del Document Nacional d'Identitat acompanyada de l'original per a la seua compulsa.
  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa) del títol de llicenciat en Dret, en Ciències polítiques, econòmiques o empresarials, Intendent mercantil o Actuari. Si aquests documents s'expedeixen després de la data en què finalitza el termini de presentació d'instància, caldrà justificar el moment en què conclogueren els estudis.
  
9.2.3. Certificat acreditatiu de no patir cap malaltia ni defecte físic ni psíquic que impedesca el normal exercici de la funció, que serà expedit pel Gabinet Mèdic d'Empresa. Aquest sotmetrà l'aspirant a totes les proves de determinació que considere convenients.
  
9.2.4. Certidicat de no trobar-se inhabilitat penalment per a l'exercici de funcions públiques.
  
9.2.5. Declaració jurada de no haver estat separat, mitjançant expedient disciplinari, de qualsevol Administració o ocupació pública.
  
Així mateix, presentaran declaració de compatibilitat i de no percepció d'havers passius.
  
9.3. Minusvàlids.
  
9.3.1. Els aspirants amb minusvalideses, ultra presentar la documentació relacionada al punt 9.2, acreditaran els requisits de trobar-se afectats per discapacitat de grau igual o superior al 33%, compatible amb les funcions pròpies de la plaça, mitjançant certificació expedida pel Centre Base d'Orientació, Diagnòstic i Tractament de la Conselleria de Treball i Seguretat Social o d'un altre organisme amb igual competència en la matèria.
  
9.4. Promoció interna.
  
Els opositors pel torn de promoció interna presentaran la documentació següent:
  
9.4.1. Còpia autentificada (o fotocòpia que caldrà presentar acompanyda de l'original per a la seua compulsa) del títol de llicenciat en Dret, en Ciències polítiques, econòmiques o empresarials, Intendent mercantil o Actuari. Si aquests documents s'expedeixen després de la data en què finalitze el termini d'admissió d'instàncies, serà necessari justificar el moment en què conclogueren els estudis.
  
9.4.2. Certificació acreditativa d'haver prestat serveis, com a funcionaris de carrera, durant almenys dos anys, en plaça d'administratiu d'Administració General, trobant-se en servei actiu en aquest ajuntament.
  
9.5. Exempcions.
  
Els opositors que tenen la condició de funcionaris públics estaran exempts de justificar documentalment les condicions i els requisits ja demostrats quan obtingueren llur anterior nomenament. Hauran de presentar certificació del Ministeri, Corporació local o organisme de què depenguen, on acreditaran llur condició i totes les circumstàncies que consten en l'expedient personal.
  
9.6. Nacionals de Països Comunitaris.
  
Els aspirants d'altres països comunitaris aportaran, ultra això, els requisits a què es refereix la Llei 17/1993, de 23 de desembre, relativa a l'accés a determinats sectors de la Funció pública dels nacionals de la resta d'Estats membres de la Unió Europea.
  
9.7. Pèrdua del dret al nomenament.
  
Si durant el termini assenyalat, llevat de causes de força major, els aspirants no presentassen la documentació o presentant-la no reunissen els requisits exigibles o incorreguessen en falsedat, no podran ser contractats. Quedarien anul·lades totes les actuacions, sense perjuí de la responsabilitat en què poguessen haver incorregut per falsedat en la instància. Quedaran vacants les places que per aquestes causes no siguen ocupades.
  
9.8. Presa de possessió.
  
Un cop aprovada la proposta per l'Alcaldia, els opositors nomenats hauran de prendre possessió durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.
  
9.9. Jurament o promesa.
  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i al Reial Decret 707/79, de 5 d'abril (BOE 06/04/1979).
  
10. Incidències
  
El Tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
11. Facultat de l'alcaldia
  
El Sr. alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
12. Impugnació de la convocatòria
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).
  
Concretament, contra les qualificacions del Tribunal a partir de la publicació d'aquestes, els aspirant podran presentar:
  
Dins del termini de quaranta-huit hores, les reclamacions o al·legacions que estimen oportunes, que seran resoltes pel mateix Tribunal.
  
Dins del termini d'un mes, recurs d'alçada, que serà resolt pel president de la Corporació.
  
13. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; i el Decret 33/99 de 9 de març, del Govern Valencià.
  
ANNEX I
  
Programa de temes de l'oposició per a cobrir en propietat quatre places de tècnic d'administració general
  
Part I. Dret polític i constitucional
  
Tema 1. La Constitució espanyola de 1978. Concepte i classes. El poder constitucional, La reforma constitucional.
  
Tema 2. La Constitució espanyola de 1978. Principis generals.
  
Tema 3. Drets i deures fonamentals dels espanyols.
  
Tema 4.La monarquia. Teoria general. La Corona segons la Constitució espanyola.
  
Tema 5. El Poder legislatiu. Teoria general. Les Corts Generals.
  
Tema 6. El Govern. Relacions entre el Govern i el Poder legislatiu.
  
Tema 7. El Poder judicial.
  
Tema 8. L'organització territorial de l'Estat. Els estatuts d'autonomia.Règim de competències. Relació entre l'Estat i les comunitats autònomes. Especial referència a l'Estatut d'Autonomia de la Comunitat Valenciana.
  
Tema 9. La interpretació de les normes: La interpretació en l'ordenament jurídic espanyol. Interpretació: gramatical, sistemàtica, històrica teleològica: Referència a la jurisprudència interpretativa, els principis generals del dret, l'equitat.
  
Tema 10. Posició jeràrquica de les normes. Constitució. Tractats internacionals. el dret europeu: distintes classes de normes. Lleis orgàniques, ordinàries i autonòmiques. Decrets lleis. Reglaments. La norma general i la norma especial.
  
Part II. Dret administratiu general i dret financer
  
Tema 1. L'Administració pública. Principis constitucionals de l'administració pública espanyola. El concepte de Dret administratiu. Activitat administrativa del Dret privat.
  
Tema 2. La personalitat jurídica de l'administració pública. Classes de persones jurídiques públiques. La posició jurídica de l'administració pública. Potestats administratives. Potestat discrecional i reglada.
  
Tema 3.Sotmetiment de l'administració a la Llei i al Dret. Fonts del Dret públic. La Llei: classes de lleis.
  
Tema 4. El Reglament: concepte i classes. Procediment d'elaboració. Límits de la potestat reglamentària i defensa contra els reglaments il·legals.
  
Tema 5. El costum. La pràctica administrativa. Els principis generals del dret. Altres fonts.
  
Tema 6. L'administrat. Concepte i classes. Capacitat de l'administrat i les seus causes modificatives. Col·laboració i participació dels ciutadans en l'administració.
  
Tema 7. L'acte administratiu. Concepte. Classes i elements.
  
Tema 8. El procediment administratiu comú. Concepte. Principis. La seua regulació en el dret positiu. Fases.
  
Tema 9. El silenci administratiu. Procediments especials.
  
Tema 10. Eficàcia dels actes administratius i llur condicionament. Executivitat i suspensió. L'execució dels actes administratius.
  
Tema 11. La invalidesa de l'acte administratiu. Actes nuls i anul·lables. La validació de l'acte administratiu. La revisió d'ofici.
  
Tema 12. La Llei de Contractes de les Administracions públique, llurs modificacions i normes complementàries. Àmbit d'aplicació: subjectiu i objectiu. Especialitats en l'àmbit local.
  
Tema 13. Requisits per a contractar amb l'administració. Els actes separables. Procediment per a contractar. Objecte i causa dels contractes públics.
  
Tema 14. Revisió de preus. Extinció dels contractes. Especial referència al ius variandi.
  
Tema 15. Tipus de contractes administratius. Contracte d'obres: execució d'aquestes. Contracte de gestió de serveis públics, de subministraments, consultoria i assistència i de serveis.
  
Tema 16. Les formes d'acció administrativa. El foment i els seus mitjans. La policia administrativa. El servei públic.
  
Tema 17. L'expropiació forçosa. Concepte i elements. Procediment general. Referència als procediments especials. Garanties jurisdiccionals.
  
Tema 18. La responsabilitat de l'administració. Evolució i règim actual.
  
Tema 19. Els recursos administratius. Concepte. Principis generals. Classes.
  
Tema 20. El recurs potestatiu de reposició. El recurs d'alçada. El recurs extraordinari de revisió.
  
Tema 21. El recurs economicoadministratiu. Les reclamacions administratives prèvies a les vies civil i laboral.
  
Tema 22. La jurisdicció contenciosa administrativa. Naturalesa, extensió i límits. Sistemes d'organització. Evolució històrica i règim espanyol vigent.
  
Tema 23. El recurs contenciós administratiu. Les parts. Actes impugnables. Procediment general. La sentència i la seua execució. Procediments especials.
  
Tema 24. Els òrgans administratius. Concepte i classes. Consideració especial dels òrgans col·legiats. Els principisde l'organització administrativa.
  
Tema 25. Els funcionaris públics. Concepte i classes. Estructura de la funció pública espanyola. La legislació sobre funcionaris civils de l'Estat.
  
Tema 26. Naixement i extinció de la relació funcionarial. Contingut de la relació funcionarial. Deures i drets dels funcionaris públics. Els drets econòmics.
  
Tema 27. Règim disciplinari dels funcionaris. Responsabilitat civil i penal dels servidors públics.
  
Tema 28. L'Administració de l'Estat. Òrgans centrals. Consell d'Estat. L'administració perifèrica.
  
Tema 29. El Dret tributari espanyol Significat i principis inspiradors de la Llei General Tributària.
  
Tema 30. El sistema tributari espanyol vigent. Principis estructurals .Imposició directa i indirecta.
  
Tema 31. Les taxes i els altres ingressos de dret públic. Especial mencio al preu públic.
  
Tema 32. Procedimentsde gestió i liquidació tributària.
  
Tema 33. Procediment de recaptació tributària. En període volutari i executiu.
  
Tema 34. Procediment d'inspecció dels tributs. Infraccions i sancions tributàries.
  
Tema 35. El pressupost. Concepte, naturalesa i classes. la Llei General Pressupostària.
  
Tema 36. La despesa pública.Concepte i classes. Formes de control de la despesa pública.
  
Tema 37. Procediment de la despesa pública. Fases.
  
Part III. Dret administratiu local
  
Tema 1. Règim local espanyol. La província. Història. La regulació constitucional de la província a Espanya.
  
Tema 2. El municipi. Història. El terme municipal. La població municipal. L'empadronament municipal.
  
Tema 3. Organització i competències de la província i del municipi.
  
Tema 4. Règim de sessions i acords del òrgans col·legiats municipals.
  
Tema 5. Mancomunitats. Agrupacions. Altres estructures supramunicipals.
  
Tema 6. Ordenances i reglaments de les entitats locals. Procediment d'elaboració i aprovació.
  
Tema 7. La funciò pública local i la seua organització. Adquisició i pèrdua de la condició de funcionari. Situacions administratives.
  
Tema 8. Drets i deures dels funcionaris públics locals. Drets econòmics i sistema retributiu. Drets passius dels funcionaris locals.
  
Tema 9. Els béns de les entitats locals. Règim d'utilització dels de domini públic.
  
Tema 10. Les formes d'activitat de les entitats locals. la intervenció administrativa local en l'activitat privada.
  
Tema 11. La llicència. Naturalesa jurídica. Règim jurídic i procediment d'atorgament. El condicionament de les llicències.
  
Tema 12. Les llicències d'activitat. Activitats qualificades. Normativa aplicable a la Comunitat Valenciana. Procediments de concessió de les llicències i terminis.
  
Tema 13. El servei públic en l'esfera local. Els modes de gestió dels serveis públics. Consideració especial de la concessió.
  
Tema 14. Les empreses municipals. Els consorcis.
  
Tema 15. Hisendes locals (I). Classificació dels ingressos. Ingressos de dret públic.
  
Tema 16. Hisendes locals (II). Classificació dels ingressos. Ingressos de dret privat. Ordenances fiscals.
  
Tema 17. Taxes i contribucions especials.
  
Tema 18. La imposició local autònoma (I). Impost sobre Béns Immobles. Impost sobre Activitats Econòmiques.
  
Tema 19. La imposició local autònoma (II). Impost sobre Vehicles de Tracció Mecànica. Impost sobre Construccions, Instal·lacions i Obres. Impost sobre l'Increment del Valor dels Terrenys de Naturalesa Urbana.
  
Tema 20. Règim jurídic de la despesa pública local.
  
Tema 21. Antecedents i principis inspiradors de l'urbanisme. Legislació urbanística estatal. Jurisprudència constitucional. Legislació vigent a la Comunitat Valenciana.
  
Tema 22. Competències de l'Estat, de les comunitats autònomes i de les entitats locals en matèria urbanística.
  
Tema 23. L'organització administrativa de l'urbanisme. Òrgans competents a la Comunitat Autònoma Valenciana i a les corporacions locals.
  
Tema 24. Instruments d'ordenació a la Comunitat Valenciana. (I). Pla d'Acció Territorial. Plans Generals. Plans Especials. Descripció i tramitació.
  
Tema 25. Instruments d'ordenació a la Comunitat Valenciana. (II). Plans Parcials. Plans de Reforma Interior. Catàlegs. Estudis de detall. Descripció i tramitació.
  
Tema 26. Vigència dels plans urbanístics. Modificació, revisió i suspensió del planejament. Efectes de l'aprovació dels plans.
  
Tema 27. La classificació del sòl. Limitacions i deures per raó de la classificació. Patrimonis públics de sòl.
  
Tema 28. Execució del planejament (I). Actuacions aïllades i actuacions integrades. Programes. La selecció de l'urbanitzador. Relacions entre urbanitzador i propietaris de terrenys afectats per l'actuació urbanitzadora.
  
Tema 29. Execució del planejament (II). La reparcel·lació. Naturalesa, procediment i efectes de la reparcel·lació forçosa. Actuacions en sòl urbà. Transferències i reserves d'aprofitament.
  
Tema 30. Les expropiacions urbanístiques. Supòsits expropiatoris i procediment. Reversió. Criteris de valoració. Supòsits indemnitzatoris per modificació del planejament.
  
Tema 31. Edificació i ús del sòl. Deure urbanístic d'edificar i obligació de fer-ho en terminis determinats. Ordres d'execució. Declaració de ruïna.
  
Tema 32. La llicència urbanística. Naturalesa jurídica i procediment. Termini per a l'atorgament de llicències.
  
Tema 33. Infraccions urbanístiques. Restitució de la legalitat urbanística alterada. El delicte contra l'ordenació del territori.
  
Tema 34. La regulació del sòl no urbanitzable a la Comunitat Valenciana. Usos, activitats i aprofitaments en el sòl no urbanitzable. La declaració d'interès comunitari. Llicències de parcel·lació o de segregació de finques rústiques.
  
Part IV. Planificació i gestió
  
Tema 1. La planificació, direcció i racionalització de recursos humans, tècnics i materials.
  
Tema 2. La planificació, direcció i avaluació d'unitats organitzatives. Programes i projectes.
  
Tema 3. Els objectius: definició i classes. La planificació i direcció per objectius. Gestió i avaluació d'objectius. Avaluació de l'exercici.
  
Tema 4. Motivació i treball en equip. Liderat.
  
Grup V. Cultura corporativa
  
Tema 1. La qualitat als serveis públics.
  
Tema 2. Salut Laboral I: Introducció.
  
Tema 3. Salut Laboral II. Implantació de la Llei de Prevenció de Riscs Laborals.
  
Tema 4. L'atenció al ciutadà.
  
Tema 5. Cultura participativa.